cyanic-selkie/wikianc huggingface dataset:
Äisbier
Verbreedungsgebitt a Liewensraum
Laang Zäit gouf behaapt, datt d'Polarbieren ausgesprache Wanderer wieren, déi der Beweegung vum Äis groussraimeg ronderëm den Nordpol nogoe géifen. Nei Beobachtungen hu gewisen, datt et grouss Reie vu Populatioune ginn déi ëmmer op der selwechter Plaz bleiwen. Dozou gehéieren z. B. d'Äisbiere vum Wapusk-Nationalpark a vum Ukkusiksalik-Nationalpark.
Konrad Duden
1902 goufen am ganzen Däitsche Räich a spéider och an Éisträich-Ungarn an an der Schwäiz dem Duden seng Regeln für die deutsche Rechtschreibung nebst Wörterverzeichnis als vebrbindlech festgeluecht.
Wladiwostok
Wladiwostok (Владивосток, iwwersat beherrsch den Osten) ass mat gutt 606.000 Awunner (Stand 2017) d'Haaptstad vum Krai Primorje a Russland. Si läit um Pazifik, net wäit ewech vun der russescher Grenz mat China a mat Nordkorea. Si ass en Terminus vun der Transsibirescher Eisebunn, déi wichtegst Hafestad vum Land um Pazifik, an abritéiert de Groussdeel vun der russescher Pazifkflott.
Äisbier
Verbreedungsgebitt a Liewensraum
Polarbierepopulatioune komme meeschtens a follgende sechs Äerdregioune vir:
Déi nërdlechst geographesch Breet, op där Polarbiere fonnt goufen, ass 88°. Déieren déi südlech am wäitste virkommen hale sech laanscht der Hudson Bay, an der Nordwestküst an an der sech eppes weider südëstlech uschléissender James Bay, op. Reegelméisseg gi vereenzelt Äisbieren och op Neifundland an Island fonnt.
Aktivitéitszäiten
Äisbiere sinn dagaktiv a virun allem wärend dem éischten Dagesdrëttel a Beweegung. Ongeféier 29 Prozent vun hirer Zäit huele Wanderen a Schwammen an Usproch an nëmme 5 Prozent sinn dem Joen a Friessen zouzerechnen. Approximativ 66 Prozent vun hirer Zäit verbrénge si allerdéngs mat Schlofen, Raschten oder Laueren op en Affer. D'Niere vun de Jonke geschitt meeschtens mëttes (Sonnenhéichpunkt).
D'Polarbieren op der Südküst vun der Hudson Bay, déi am Grenzberäich vun Tundra an Taiga liewen, leeë sech wärend dem Summer heiansdo Äerdkaulen un, fir de Permafrostbuedem als Killung ze benotzen. Am Géigesaz zu anere Bierenaarten halen Äisbieren allerdéngs keng Wanterrou, well de Wanter hinnen optimal Konditioune fir d'Robbejuegd bitt. Bei extreeme Wiederverhältnesser loosse si sech aschneien an trotze sou och staarke Schnéistierm a Blizzarden.
Hielechte benotze just Weibercher déi schwanger sinn. Si zéie sech vun Oktober oder November bis Mäerz an eng vun hire selwergemaachen oder fréiere Gebuertshielechten zeréck. Wärend dem Openthalt an der Hielecht ginn d'Otemfrequenz an den Häerzschlag däitlech zeréck. Well d'Kierpertemperatur awer nëmme liicht erofgeet, stellt deen Zoustand kee richtege Wanterschlof mä just eng Wanterrou duer. D'Kierpertemperatur passt sech deemno, anescht wéi bei den iwwrege Bieren, net un eng reduzéiert Offer vum Fudder un, mä soll de Klengdéieren no der Gebuert maximale Schutz bidden.
Fortbeweegung
Äisbiere si ganz gutt Schwëmmer, joen awer gewéinlech net am Waasser no Beit. Si kënne méi wéi 5 Kilometer d'Stonn schwammen. Dauchgäng vun zwou Minutte si fir si einfach; d'Dauchdéift ass awer rar méi wéi zwéi Meter. U Land wanderen d'Polarbiere dacks stonnelaang iwwer wäit Trajeten a bréngen an der Stonn méi wéi sechs Kilometer hannert sech. Kuerz Sprinte mat 30 Kilometer pro Stonn si fir si kee Problem. Well se sech wärend dem Sprinten staark erhëtzen, si se net an der Lag sou Vitesse laang duerchzehalen.
Tëscht dem Spéitaugust a Spéitoktober 2008 ass e weiblechen ausgewuessene Polarbier, deen e Sendercollier hat, onënnerbrach eng Streck vu 687 km an néng Deeg geschwommen. Duerno ass d'Weibche geschwommen an iwwer Äisscholle gelaf, an dëst 1800 km laang. Dobäi huet et 22 % vu sengem Gewiicht verluer.
Ernierung a Juegdbehuelen
Vun all de Bierenaarte sinn d'Äisbieren déi, déi déi am meeschten op Fleeschversuergung ugewise sinn. Si stinn op der Spëtzt vun der natierlecher arktescher Ernierungsketten, si sinn also Spëtzepredatoren. Den Haaptbestanddeel vun hirer Ernierung maache Robben aus, gréisstendeels Kréngelrobben, awer och Baartrobben a Suedelrobben, Klappmutze souwéi jonk oder geschwächt Walrossen. An Ausnamefäll kënne grouss Polarbieren och erwuesse Walrossen ufalen.
Am oppene Waasser geléngt et de Polarbiere kaum, Robben ze fänken. Wärend dem Wanter bidde sech dogéint op Pakäisfelder an Äissplécke bescht Juegdkonditiounen. Polarbiere kënne Robbe mat hirem Gerochssënn a méi wéi engem Kilometer Distanz oder ënner engem Meter décker Äis- oder Schnéischicht opspieren. Gewéinlecherweis gräife se d'Robbe bei hiren Otemlächer. Duerch säin helle getarnte Pelz ass den Äisbier un d'Ëmgéigend ugepasst a gi vun Affer ënner dem Waasserspigel schwéier bemierkt. Un den Äislächer waarden d'Jeeër dacks stonnelaang, bis eng Robb un d'Uewerfläch kënnt fir Loft ze huelen, an erleeën dann d'Affer duerch e séieren Zougrëff mam Gebëss oder mat de Pratzen. Dacks schnoffele se aus grousser Distanz déi klengst Loftlächer, ënner deene sougenannte Robbenhielechten ze fanne sinn. Do duerchbrieche si dann d'Äiscouche mat hirer enormer Kraaft a rappen d'Affer mat Hëllef vun hirem kräftegen Hals un d'Uewerfläch. Awer ongeféier just ee vun zéng Fänkversich ass erfollegräich.
Gutterniert Polarbiere friesse vum frësch erluechten Déier just d'Haut an de Speck, de Rescht bleift leien. D'Reschter gi vu méi schwaache Bieren oder Polarfiiss gefriess, awer och vu Séivulle wéi d'Méiwen déi verloudert Fleesch friessen. Ettlech Polarfiiss hu sech reegelrecht drop spezialiséiert, Fudderreschter vu Polarbieren ze verwäerten.
D'Äisbiere sinn déi Raubdéiere mat de meeschte Fettreserven. Extremfäll si bekannt, bei deene sech Äisbiere bis zu 150 kg iwwer d'Duerchschnëttsgewiicht ugefriess hunn a sou am Kierper e Stock vu méi wéi engem Joer disponibel hunn. Generell stelle sech Polarbieren a Regiounen, wou se net reegelméisseg Affer fanne kënnen, vum normale Stoffwiessel op Faaschten ëm an halen dës 4 bis 8, seele souguer 12 Méint duerch, an deene si da meeschtens just Séitang oder Séigras zou sech huelen, fir de Verdauungssystem aktiv ze halen.
Zur Ernierung vun Äisbieren zielen ausser Robben a jonke Walrossen och kleng Mamendéieren, wéi Äerdkaweechelcher, Lemmingen a Wullmais, souwéi Vigel, Vulleneeër a Fësch. Heiansdo erleeë se lafhandicapéiert Rendéieren an an nach méi rare Fäll och kleng Narwaler a Wäisswaler. Virun allem am Summer, wann d'Fudderauswiel begrenzt ass, friesse Polarbiere Kadaveren oder d'Fleeschreschter déi vu Jeeër zeréckgelooss goufen a Planzen.
Bei männlechen ausgewuessene Polarbieren ass Kannibalismus net ongewéinlech. Jonk Äisbiere lafen ëmmer nees d'Gefor, vun engem méi ale männleche Bier gefriess ze ginn. Mammen esquivéieren dowéinst mat hire Jonken de Männchen oder verjoen dee mat Menacegesten.
Reproduktioun
Déi ongeféier eng Woch Verkopplungszäit fält, jee no nërdlech Breet, an de Méint Mäerz bis Juni. D'Zäit vun der Befruchtung bis zu der Gebuert dauert ongeféier aacht Méint. Mä et kënnt eréischt Enn August, Ufank September zu der Nidatioun vum Ee an domat zu enger zwéi bis dräi Méint Drozäit. Dëst ass en natierleche Schutzvirgank; wann d'schwanger Mamm nämlech duerch Ernierungsmanktem am Summer ze vill ausgehéngert ass, gëtt d'Ee vun der Annaschtung resorbéiert an den Droprozess gëtt ofgebrach.
D'Gebuert vun de Biere passéiert tëscht November a Januar, also am Wanter. Schwanger Weibercher bezéien ongeféier ee Mount virun der Gebuert eng Gebuertshielecht, an där si Wanterrou halen. D'Hielecht gëtt aus enger Verdéiwung gemaach, déi an de wouméiglechen druffege Buedem gegruewe gëtt a mat Schnéi iwwerwëlleft gëtt. Heiduerch ergëtt sech en ee bis dräi Meter laangen, dacks géi no uewe weisenden Tunnel mat enger ovaler Kummer, déi e Volume vun ongeféier dräi Kubikmeteren huet. D'Entrée vun dëser Gebuertshielecht gëtt gewéinlech als Keeltefal ekipéiert. D'Weibche verléisst d'Gebuertshielecht mat hire Jonken eréischt véier Méint méi spéit (am Mäerz oder Abrëll). D'Géigenden, an deenen d'Weibercher hir Jonken op d'Welt bréngen, ginn als „Denning Areas“ (Hielechtegebidder) bezeechent.
Dat a senger Ausdeenung gréisst Gebuertshielechtegebitt vun der Arktis läit am kanadesche Wapusk-Nationalpark, dee sech an der Südküst vun der Hudson Bay ronn 70 Kilometer südëstlech vun der Stad Churchill, tëscht dem Nelson River a Cape Churchill ausdeent („Wapusk“ ass d'Bezeechnung vun de Cree-Indianer fir „wäisse Bier“). Grouss kanadesch Hielechtegebidder erstrecke sech ausserdeem ëm d'Mëndung vum Winisk River an der Hudson Bay (südëstlech vum Wapusk-Nationalpark), ëm d'Agu Bay op der Westküst vun der Baffin-Insel no vum westlechen Enn vun der Fury-an-Hecla-Strooss a laanscht dem Ukkusiksalik-Nationalpark gehéierende Wager Bay souwéi an den Nordwesteck vun der Hudson Bay. Bausse vu Kanada fënnt ee Gebuertshielechtegebidder an Alaska, op Grönland, op Spitzbergen an op der Wrangelinsel am Nordoste vu Sibirien.
Polarbiere gi mat ongeféier fënnef bis sechs Joer geschlechtsräif. Ab 20 Jore geet d'Fruchtbarkeet vun de Weibercher däitlech zeréck.
Menace a Schutz
Scho virun dem Kontakt mat den Europäer hunn d'indigen Vëlker vun Nordasien an Nordamerika Äisbiere gejot, besonnesch wéinst dem Äisbierpelz an dem Speck. Am 20. Joerhonnert huet d'Joe vu Polarbiere sech intensivéiert opgrond vun der kommerzieller Ausnotzung vun alle Kierperdeeler, virun allem awer aus rengem Pleséier (Trophäejuegd). D'Benotze vu Fligere fir d'Lokaliséierung vun den Déieren an als Transportmëttel hunn zu drastesche Reduzéierunge vun de Populatiounen an den 1950er- an 1960er-Jore geféiert, op weltwäit geschat 5.000 bis 10.000 Déieren. 1973 hu Kanada, d'Vereenegt Staate vun Amerika, Dänemark (fir Grönland), Norwegen (fir Svalbard) an d'Sowjetunioun mat engem Ofkommes decidéiert, d'Juegd anzeschränken, den Habitat ze schützen an d'gemeinsam Fuerschung ze verstäerken. D'Juegd duerch Trophäejeeër ass weiderhin a Kanada, dem Land mat dem gréissten Äisbierbestand, souwéi zanter 2005 erëm a Grönland erlaabt a gëtt offiziell duerch Juegdquote limitéiert. Hobbyjeeër bezuele fir d'Juegd op een Äisbier bis zu 30.000 Euro. Kanada a Grönland ënnerschreiwen am Oktober 2009 een Ofkommes, datt d'Juegdquoten op eng nohalteg Mooss begrenze soll. Doriwwer eraus gëtt et speziell Reglementatioune fir d'indigen Vëlker. Duerch sou Schutzmoossnamen huelt d'Zuel vun Äisbieren no Schätzunge vun der IUCN weltwäit am Ament op ongeféier 20.000 bis 25.000 Déieren zou. Eng Aschreiwung vun USA no engem strikten Handelsverbuet baussenzeg de fënnef Länner mat Polarbierpopulatioun gouf am Mäerz 2010 op der Konferenz vun de Traitésstaate vum Washingtone Aarteschutzofkommes an Doha ënner anerem mat de Stëmme vun der Europäescher Unioun ofgeleent.
A jonker Zäit sinn allerdéngs zwéi weider Facteure fir d'Menace vun den Äisbieren entscheedent ginn. Zum enge ginn duerch d'verstäerkt Promotioun vu Pëtrol an Äerdgas an den arktesche Regiounen hire Liewensraum ageschränkt. Besonnesch déi Gebidder, an deene sech d'Weibercher zeréckzéie fir d'Wanterrou a Gebuert, ginn heiduerch och geschuet. Zum anere gëtt gefaart, datt d'Liewensraim vun de Polarbieren duerch d'global Erwiermung generell drastesch zeréckginn. Beim prognostizéierte Réckgang vun de Follge vun der globaler Erwiermung an der Arktis ass z'erwaarden, datt bis d'Mëtt vum Joerhonnert 2/3 d'Äisbierpopulatioun verluere geet. Verschwënnt d'Mieresäis komplett, ass et onwarscheinlech, datt d'Äisbieren als Aart iwwerliewen.
Sou hu Fuerscher vun der US-Wëssenschaftsadministratioun Geological Survey am Juni 2006 an der Zäitschrëft Polar Biology gemellt, datt se zanter 2004 widderhuelt Iwwerreschter vun erwuesse weiblech Polarbiere fonnt hätten, déi vu männlechen Aartkameroden ëmbruecht goufen an deelweis och opgefriess gi waren. An engem Cas gouf ee Foussofdréck vun engem Jonkdéier nieft dem doudege Weibchen entdeckt. D'Jonkdéier konnt entkommen, well d'ugräifend Männercher hien net nogaange sinn. D'Fuerscher ëm den Teamleiter Steven Armstrup sinn der Meenung, datt dëst Behuelen en Unzeechen ass, datt d'Honger d'dreiwend Kraaft fir den Ugrëff war an net d'Ëmbrénge vun engem onbekannte Jonkdéier. All Fäll sinn a Gebidder geschitt, an deenen d'Polaräis méi a méi ewechschmëlzt. D'Déieren an dëse Regioune wieren ausserdeem opfälleg dënn.
Och no Observatioune vun den Inuite sinn d'Äisbiere wéinst der Äisschmëlz am Polarmier bedreet. S'erdrénken, well d'Äis op Grond vun der Klimaerwiermung net déck genuch ass. Dobäi si se an der Moyenne 50 Kilogramm méi liicht wéi virun 20 Joren.
D'IUCN féiert de Polarbier am Status menacéiert (vulnerable) a rechent mam Réckgang vun der Populatioun.
Ugrëff op Mënschen
Verglach mat anere Bieren näipen Äisbiere méi dozou, Mënschen als Affer ze consideréieren. Wann et och wéinst der dënner Besiidlung vun der Arktis verhältnesméisseg rar zur Konfrontatioun kënnt, ginn trotzdeem vun Zäit zu Zäit déidlech Treffe mat Mënsche gemellt. Am heefegste geschéien Attacken duerch Jugendlecher souwéi Mammendéiere mat Kanner.
Schëld E, 11b
D' ass en Hiwäisschëld aus dem Lëtzebuerger Code de la route dat d'Plaz uweist wou en Iwwergank fir Foussgänger a Vëlosfuerer ass. D'Symbol um Schëld ass ëmgedréint wann d'Schëld op der anerer Stroossesäit widderholl gëtt.
Gilbertz
Gilbertz ass de Familljennumm vun ë. a. follgende Persounen:
Schëld E, 11b
Déi Plaz wou den Iwwergank fir Foussgänger a Vëlosfuerer ass, muss mam Schëld E, 11b ugewise ginn, ausser de Verkéier gëtt duerch Verkéiersluuchte gereegelt. Wann op enger Fuerbunn en Iwwergank fir Foussgänger a Vëlosfuerer op all Säit vun enger Kräizung ass, da geet et duer wann an all Fuerrichtung d'Plaz vum éischte Passage gezeechent ass. Wann d'Konfiguratioun vun der Plaz et néideg mécht, da gëtt mam Schëld A, 11b ugekënnegt, datt ee bei e Iwwergank fir Foussgänger a Vëlosfuerer kënnt.
Äisbier
Äisbieren an der Kultur
An der Mythologie vun den Inuite spillt „Nanuq“ (Inuktitut-Wuert fir Äisbier) generell eng bedeitend Roll. Regional gëtt et souguer e Mythos, wouno e besonnesch ervirgehuewene Polarbier „Här vun de Polarbieren“ wier an decidéiere kéint, ob d'Jeeër d'Reegele korrekt gefollegt hunn; eréischt duerno wier eng erfollegräich Äisbierejuegd méiglech. Och vun aneren arktesche Vëlker sinn änlech Mythe bekannt. Bis haut ass de Polarbier op d'Wope vu Grönland an och anere Wopen a Fändele vun nërdleche Länner ze fannen.
Eng vun de bekanntste kënschtlechen Duerstellunge vum Äisbier ass déi vum François Pompon 1922, wou den Artist, an engem Still dee seng Schutzmark ginn ass, e Polarbier liicht stiliséiert representéiert mat disproportionéierte Patten, dat dem Bier e saisissanten Androck vu Liewe gëtt. D'Original ass aus Marber a steet haut am Musée d'Orsay zu Paräis, eng Kopie ass am Jardin Darcy zu Dijon. Et ass ënner anerem eent vun de meescht bekannte Symboler vun der Stad, no deem vun der Échel vun Notre-Dame vun Dijon.
Schëld E, 11b
Originaltext aus dem Code de la route:
''9. Passage pour piétons et cyclistes - Le signal E,11b indique l'aplomb d'un passage pour piétons et cyclistes. Les symboles sont inversés lorsque le signal est répété du côté gauche de la chaussée.''
Der taube Johannes (Erzielung)
Der taube Johannes ass eng Erzielung an däitscher Sprooch vum Lëtzebuerger Schrëftsteller Roger Manderscheid.
Äisbier
Äisbieren an der Kultur
An der Literatur an am Film, virun allem fir Kanner, kommen ëmmer nees Polarbiere vir. D'Beléiftheet vun Tëleessendungen a Fotobicher iwwer Äisbieren ass zanter Joren ongebrach. E bekannt Beispill ass d'Billerbuchserie Klengen Äisbier vun Hans de Beer, iwwersat op Lëtzebuergesch vum Georges Hausemer.
Étretat
Étretat ass eng Uertschaft a Gemeng a Frankräich, am Departement Seine-Maritime an der Regioun Normandie. Et läit 25 km nërdlech vu Le Havre, op der Küst vun der Manche, op der sougenannter Côte d'Albâtre déi Deel ass vum Pays de Caux. Et ass international bekannt fir seng Fielse laanscht d'Mier aus wäisser Kräid, absënns déi 3 Béi dodrann, a seng Plage aus groe Kiselsteng.
Der taube Johannes (Erzielung)
De Manderscheid huet d'Erzielung 1963 am "Eegeverlag" erausginn an an der Dréckerei Luja-Beffort an der Stad drécke gelooss. Nodeem d'Buch jorelaang vergraff war gouf Éditions Ultimomondo 2009 eng Neioplo eraus.
Äisbier
Äisbieren an der Kultur
2007 an 2008 goufen zwéi jonk Äisbiere Knut a Flocke ee globale Mediephenomeen.
Systematik
Wéinst Ënnerscheeder am Kierperbau gouf den Äisbier zäitweis an enger eegener Gattung Thalarctos aklasséiert. Méi jonk Systematiken uerdnen hien awer generell an der Gattung Ursus an, zu där ënner anerem och Brongbier an de Schwaarzbier gezielt ginn. Deen, deen am nächste Famill mam Äisbier ass, ass de Brongbier.
Aus enger DNA-Analys mat Mitochondriume gouf 2010 ofgeleet, datt sech d'Aarte viru ronn 150.000 Joren opgespléckt hunn. , Dës geneetesch Ënnersich vu mitochondrialer DNA hat nogeluecht, datt munnech Brongbierepopulatioune méi no mam Polarbier Famill wiere wéi ënnereneen. Dohier huet hie bis viru kuerzem als Paradebeispill fir eng „paraphyletesch Aart“ gegollt, dat ugefouert gouf, fir den traditionellen Aartkonzept a Fro ze stellen. Eigentlech hätt een dann nämlech de Polarbier als Ënneraart vum Brongbier ugesi kënnen.
Nei geneetesch Etüden hunn dës Kuckweis widderluecht. En ëmfaassende Verglach vum Ierfgutt vun den Zellkäre koum zum Resultat, datt d'Ofsplécke vu Polar- a Brongbier scho virun 338.000 bis 934.000 Joer passéiert ass, also méi fréi wéi vun der mitochondrialer DNA-Analys ofgeschat gouf. , Déi Etüd gouf zanterhier duerch weider Studie confirméiert, an elo gëllt den Äisbier als eegestänneg Aart, als Gesëschteraart vun de Brongbieren.
Hybridbildung tëscht Polar- a Brongbier
Äis- a Brongbiere kënne sech ënnerenee kräizen a kënne fruchtbar Nokommen zillen. Eng Hybridatioun zwëscht de béiden Aarte war laang nëmme vun Zoodéiere bekannt. De 16. Abrëll 2006 huet e Sportjeeër, Jim Martell aus dem Idaho, ganz no vu Sachs Harbour op der Banksinsel (Nordwest-Territoiren, Kanada) ee supposéierten Äisbier gejot, deen e gielzege Pelz hat. De Pelz vum Bier war éischter ganz hellbrong, wéi et bei helle Grizzlybieren de Fall ass. Eng DNA-Analys vun Experten aus dem Ëmweltministère vun den Nordwest-Territoirë koum op de Schluss, datt dat erluecht Déier iwwerraschenderweis en Hybrid aus Äisbier a Grizzlybier (eng Ënneraart vun de Brongbieren) ass. Normalerweis kënne sech béid Bierenaarten net verdroen, wa se sech iwwerhaapt an der Arktis begéinen. Ausserdeem verkoppele sech Polarbiere gewéinlecherweis um Äis a Grizzlyen um Festland, dowéinst huet bislaang eng Verkopplung tëscht béiden Aarten als onwarscheinlech gegollt. ,
Een echte Vermeer
Een echte Vermeer ass en hollännesch-lëtzebuergesch-belsche Spillfilm vum hollännesche Regisseur Rudolf van den Berg. En hat seng Première Enn September 2016 um Nederlands Filmfestival.
Wourëms geet et am Film?
De Film baséiert op enger richteger Geschicht an erzielt wéi e jonke Moler, den Han van Meegeren, seng Molkonscht ënner Beweis wëll stellen, andeems en e Bild vum Johannes Vermeer sou gutt nomécht, datt d'Experten et fir en echte Vermeer halen. Amplaz, wéi ufanks geplangt, d'Saach opzeklären, fiert e weider mat Fälschunge molen...
Produktioun
De Lëtzebuerger Filmfong huet der Filmproduktiounsgesellschaft Tarantula Luxembourg am Mee 2015 e Subside an Héicht vun 1,14 Milliounen Euro accordéiert, fir de Film ze produzéieren.
Le dernier combat
Le dernier combat ass e franséische Film aus dem Joer 1983. Et ass den éischte Film vum Regisseur Luc Besson.
NGC-70-Grupp
D'NGC-70-Grupp resp. VV 166, (heiansdo och Arp 113 genannt) ass eng kompakt Galaxiëgrupp am Stärebild Andromeda. D'Grupp ass ongeféier 100 Millioune Parsec vun eis ewech an huet eng gewëssen Änlechkeet mat dem Stephans Quintett.
Memberen
Zu den hellste Gruppemembere gehéieren d'Spiralgalaxien NGC 70, d'elliptesch Galaxis NGC 71 an d'Balkespiralgalaxis NGC 72, zu de méi liichtschwaache Memberen NGC 69 an PGC 1185. Déi hellst Galaxis am Beräich vun der Grupp, ass d'elliptesch Galaxis NGC 68, déi warscheinlech awer kee Member vun der Grupp ass.
Observatiousgeschicht
Déi éischt Observatioun vun de Galaxien datéiert op den 11. September 1784 a ass vum Wilhelm Herschel, deen dobäi warscheinlech d'Mëschliicht vun ettlechen Objeten op dësem Himmelsberäich gesinn hat. De 7. Oktober 1855 observéiert de William Parsons d'Galaxien an notéiert siwen Niwwelen. D'Objete goufe spéider vum Dreyer als NGC 67 bis NGC 72 souwéi als NGC 74 a sengem New General Catalogue opgeholl. D'Notiz NGC 67 gouf a moderne Kataloge mat der baussenzeger südwestlecher Galaxis (PGC 1185) identifizéiert. Unhand vum Parsons sengen Observatiounsskizze gouf spéider festgestellt, datt datt hien net dës Galaxis gekuckt hat, mä déi eppes manner hell Galaxis PGC 138159 (geleeëntlech als NGC 67A bezeechent) op hallwer Streck zu NGC 68, wärend PGC 1185 als Stär gezeechent ass.
Den Erik Holmberg hat déi kompakt Galaxiengrupp a senger Dissertatioun vun 1937 beschriwwen. Am Arp sengem Katalog vun 1966 ass si fotografesch festgehalen an dréit d'Nummer 113.
Traimont
Traimont ass eng Uertschaft an der belscher Gemeng Léglise an der Provënz Lëtzebuerg.
Bis zur belscher Gemengereform am Joer 1977 huet Traimont, mat Volaiville, a Winville zur deemoleger Gemeng Witry gehéiert. D'Uertschaft läit am Quellgebitt vun der Moyémont, enger Niewebaach vun der Sauer.
Paulette Dubost
D'Paulette Dubost, mam richtegen Numm Paulette Marie Emma Deplanque, gebuer den 8. Oktober 1910 zu Paräis, a gestuerwen den 21. September 2011 zu Longjumeau, Île-de-France, war eng franséisch Schauspillerin.
Der Paulette Dubost hir Mamm war Sängerin an der Paräisser Opéra-Comique. Mat 7 Joer ass d'Dubost an d'Balletschoul vun der Paräisser Oper gaangen. Mat 17 Joer huet si Unterrecht fir Operett geholl. Si gouf um Théâtre des Bouffes-Parisiens engagéiert an hat hiren Début an Les aventures du roi Pausole vum Arthur Honegger. Duerno huet si bei de Folies Wagram gespillt. An den 1930er Joren huet d'Paulette Dubost ugefaangen, och a Filmer matzespillen.
Am Ganzen hat si bal 200 Rollen a Filmer an Tëleesserien, dorënner déi vun der Ginette am Hôtel du Nord vum Marcel Carné, der Lisette a La règle du jeu vum Jean Renoir, der Madame Fernande a Le plaisir vum Max Ophüls, der Germaine Pasture an Die Vier im Jeep vum Leopold Lindtberg, a vun der Germaine Fabre an Le dernier métro vum François Truffaut.
Triptyque des Monts et Châteaux 2014
Déi 19. Editioun vum Triptyque des Monts et Châteaux gouf vum 4. Abrëll bis de 6. Abrëll 2014 gefuer. D'Course steet um Kalenner vun der UCI Europe Tour 2014 an der Kategorie 2.2.
Les ripoux
Les ripoux ass e franséische Film vum Claude Zidi aus dem Joer 1984.
Ëm wat geet et am Film?
De René Boisrond ass Inspekter bei der Police zu Paräis. Hie féiert e gemittlecht Liewen, well hien huet sech mat de klenge Kriminellen arrangéiert. Hien dréckt och emol en A zou, wat hie sech dann awer bezuele léisst. Wéi hien de jonken éierleche François Lesbuche als Assistent kritt, schéngt et mat sengem gudde Liewen eriwwer ze sinn…
Gustav Kolbach
De Gustav Marie Joseph Kolbach, gebuer de 4. Oktober 1889 zu Esch-Uelzecht a gestuerwen den 1. Februar 1979 zu Ettelbréck, war e lëtzebuergesche Medezinner an Amateurbotaniker.
De Gustav Kolbach goung zu Esch an d'Primärschoul an duerno an de Stater Atheneum, wou hien 1908 de Premièresexame gemaach huet. Duerno huet hien um Cours supérieur an op den Universitéiten Nanzeg a Freiburg im Breisgau Medezin studéiert; seng weider Formatioun huet hien als Assistent zu Bern, Berlin a Bochum gemaach. Säi Lëtzebuerger Doktorat an der Medezin huet hien am Oktober 1913, säin Doktorat an der Gebuertshëllef an an der Chirurgie am Abrëll 1914, bestanen.
Dokter
Den 1. November 1915 huet den Dr. Kolbach seng Praxis am Haus vu sengen Elteren, op der Nr. 20 an der Däitsch-Other-Strooss (elo: Boulevard J.-F. Kennedy Nr. 110) zu Esch-Uelzecht opgemaach.
Dat Haus huet virdrun dem C.M. Spoo gehéiert; dem Kolbach seng Elteren haten et direkt nom Doud vum Spoo, deen de 17. Mäerz 1914 gestuerwe war, kaaft. D'Haus stoung de 25. Juli 1937 am Mëttelpunkt vun der Spoofeier, déi deemools vun der Gesellschaft “d'Hémechtssprooch” zu Esch fir dem Spoo säin 100. Gebuertsdag organiséiert gi war.
Famill
Dem Gustav Kolbach säi Papp war de Pierre Kolbach, gebuer den 18. Abrëll 1853 am Rollengergronn a gestuerwen de 25. Februar 1933 zu Esch. Hie war “caissier principal” vun der "Société métallurgique Aachener Hütte”. Dem Dr. Kolbach seng Mamm war d'Maria Hartmann, d'Duechter vum Iechternacher Bäcker Willibrord Hartmann; si ass zu Iechternach, de 17. Februar 1854 op d'Welt komm an den 11. November 1926 zu Esch gestuerwen.
Dem G. Kolbach seng Fra war d'Thérèse Justine Prim, d'Duechter vum Gierwer Jean Pierre Prim aus der Fiels. Si ass de 16. Mee 1890 an der Fiels op d'Welt komm an de 17. Abrëll 1964 zu Esch gestuerwen. D'Koppel, déi sech den 9. Juli 1917 an der Fiels bestuet hat, hat dräi Meedercher: Marie-Thérèse (1918-2009), Berthe (1921-2017), Irène (*1929).
Amateurbotaniker
Den Dr. Kolbach huet sech fir d'Botanik intresséiert. A sengem Herbarium, deen hien als Schüler respektiv Student ugeluecht hat, ware méi wéi 500 Planzenaarten, wouvun déi meescht warscheinlech tëscht 1907 an 1910 gesammelt goufen. De Paul Diederich, deem den Herbarium vun der Marie-Thérèse Juchem-Kolbach uvertraut gouf, huet am Joer 1981 eng Lëscht mat deenen intressantsten Aarten aus deem Herbarium publizéiert.
Mais qui m'a donc fait ce bébé?
Mais qui m'a donc fait ce bébé? ass e franséisch-lëtzebuergesche Spillfilm vum Michel Gérard aus dem Joer 1971.
E koum de 27. Oktober 1971 a Frankräich an de Kino.
Ëm wat geet et am Film?
Dräi Woche viru senger Hochzäit mam Virginie kritt de Vincent e Bréif vun engem Buttek, fir do säi Kaddo sichen ze goen. Hie geet dohin, a kritt en 18-Méint-ale Puppelchen, den Olivier, iwwerreecht. Obwuel se entsat sinn, acceptéieren dem Virginie seng Elteren, sech ëm d'Kand ze këmmeren. An Tëschenzäit probéiert de Vincent, erauszefannen, ween him dee Bëbee gemaach huet, a geet seng fréier Frëndinne froen...
Historic.UL. Association des étudiants en histoire de l'université du Luxembourg
DHistoric.UL. Association des étudiants en histoire de l'université du Luxembourg''' ass e Studenteveräin fir Lëtzebuerger Geschichtsstudenten op der Universitéit Lëtzebuerg deen den 20. Abrëll 2016 gegrënnt gouf. ,
D'Historic.UL ass vum Office of Student Life (OSL) unerkannt an huet hiren offizielle Sëtz um Belval.
Mitzach
Mitzach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Historic.UL. Association des étudiants en histoire de l'université du Luxembourg
Hir Ziler bestinn ënner anerem doran, d'Lëtzebuerger Geschichtsstudente vun der Universitéit Lëtzebuerg ze regruppéieren, den Echange tëscht de Bachelor- (Bachelor en Culture Européenne – Filière Histoire) an de Masterstudenten (Master en histoire européenne contemporaine) ze fërderen, senge Memberen Informatiounen iwwer de Studium ze ginn an d'Studenteliewen um Belval z'animéieren. D'Historic.UL ass onpolitesch an net konfessionell.
Mitzach
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Historic.UL. Association des étudiants en histoire de l'université du Luxembourg
Si schafft enk mat weidere Studentenassociatiounen, wéi der gläichfalls 2016 gegrënnter, University of Luxembourg English Studies Student Association, kuerz ULESSA, zesummen, woubäi versicht gëtt de Fokus vun den Aktivitéiten op de Campus Belval ze konzentréieren. Och mam historeschen Institut (IHIST) an dem Luxembourg Centre for Contemporary and Digital History (C2DH) vun der Uni.lu huet d'Historic.UL gutt Verbindungen.
Zu hiren Aktivitéiten zielen ënner anerem d'organiséiere vu Stammdëscher, Grillowender, Visite guidéeën, Serien- respektiv Kinosowender, Pubquiz'en an Änleches. Dobäi versicht d'Historic.UL besonnesch Erasmus-Studente mat anzebannen, fir datt se op der Uni.lu besser eens ginn an d'Geschicht an d'Entwécklung vu Lëtzebuerg kënne léieren. Gläichermoossen hëllefe se bei der Organisatioun vu Konferenzen vu Let´s talk about History, engem Konferenzzyklus ënnert der Direktioun vun Doktoranden.
Saint-Maime
Saint-Maime ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Jean-Pierre Darras
De Jean-Pierre Darras, gebuer als Jean-Pierre Dumontet de 26. November 1927 zu Paräis a gestuerwen de 5. Juli 1999 zu Créteil, war e franséische Schauspiller a Film- an Theaterregisseur.
De Jean-Pierre Darras war als Schauspiller am Theater vun 1949 bis 1999 aktiv. Hien huet och a verschiddenen Theaterstécker d'Regie gefouert.
Hien huet seng Carrière am Kino eréischt am Joer 1959 ugefaangen an huet a Filmer vu bekannte Regisseure wéi Michel Deville, Vittorio De Sica, Jacques Deray an Denys de La Patellière eng Roll iwwerholl.
Bidinger
Bidinger ass de Familljennumm vun ë. a. follgende Persounen:
Instituto Camões
Den Instituto Camões (ofgekierzt: IC) ass eng ëffentlech kulturell Institutioun vum Portugisesche Staat, déi 1992 gegrënnt gouf fir d'portugisesch Sprooch weltwäit ze fërderen. Si ass administrativ a finanziell onofhängeg. Den Numm erënnert un de portugiseschen Nationaldichter Luís de Camões.
Geschicht
Den Instituto Camões gouf 1992 gegrënnt an ass d'Nofollgerinstitut vun enger Rei aner Etablissementer vum portugisesche Staat, vun deenen dat éischt 1929 an d'Liewe geruff gouf. Ufanks stoung den IC nach ënner der Tutelle vum Educatiounsministère, 1994 ass en dunn awer bei den Ausseministère transferéiert ginn.
D'offiziell Missioun vum Instituto Camões ass d'Verbreeden an d'Ënnerrichte vun der portugisescher Sprooch a Kultur am Ausland an d'Fërdere vum Portugiseschen als international Kommunikatiounssprooch. Si verwalt och d'Netzwierk vum Enseignement vum Portugiseschen am Ausland, dat sech ënner anerem ëm déi direkt Coursen, d'Fortbildung an d'Formation à distance këmmert.
Den Instituto Camões ass an 72 Länner aktiv an ënnerhält 19 Kulturzentren, dorënner de Centro Cultural Português no Luxemburgo zu Lëtzebuerg, 49 Poler fir Weiderbildung fir Professeren a 60 Sproochenzentre mat ëm déi 1.170 Proffen an 155.000 Schüler.
Zu Lëtzebuerg ass den IC an de selwechte Raimlechkeete wéi de Centro Cultural Português um Boulevard Royal.
Festival de Cannes
De Festival vu Cannes (op franséisch: Festival de Cannes) ass e vun de bedeitendste Filmfestivaller vun der Welt. E gëtt all Joer op der Côte d'Azur zu Cannes a Frankräich organiséiert.
Den héchste Präis, deen all Joer un de beschte Film verdeelt gëtt, ass d'Palme d'or.
Geschicht
De Festival gouf ursprénglech virum Zweete Weltkrich vun der franséischer Regierung aus Oppositioun géint de Filmfestival vu Venedeg an d'Liewe geruff. De war 1938 vun de Faschisten an den Nazien dirigéiert ginn. Déi éischt Editioun vum Festival vu Cannes hätt sollten 1939 ofgehale ginn, mä gouf awer schlussendlech ofgesot, well Groussbritannien a Frankräich den 3. September 1939 Nazidäitschland de Krich erkläert hunn. Fir déi éischt Editioun sollten zwéi Lëtzebuerger Filmer vum René Leclère gewise ginn: d'Documentairen La chanson de l'eau a Circulez. 2019 gouf zu Orléans e "Remake" vun der ofgesoter éischter Editioun vun de Filmfestspiller vu Cannes vun 1939 organiséiert. Och dem René Leclère seng zwéi Filmer goufen do gewisen a vum Paul Lesch, dem Direkter vum CNA presentéiert.
Déi éischt tatsächlech Editioun war dunn 1946.
Super Liga 2023/24
D'Saison 2023/24 ass déi 33. Saison vun der Super Liga, der moldawescher Foussballnationaldivisioun.
Vincelles (Jura)
Vincelles ass eng franséisch Uertschaft a Gemeng am Departement Jura an der Bourgogne-Franche-Comté.
Mathias Birel
De Mathias Birel ass e lëtzebuergesche Basketballspiller.
An de Joren 1951 an 1955 war de Mathias Birel am Kader vun der lëtzebuergescher Härebasketballnationalekipp, an huet 14-mol fir d'Nationalekipp gespillt.
Le récif de corail
Le récif de corail ass franséische Film vum Maurice Gleize aus dem Joer 1938.
Regenwetter
Regenwetter ass de Familljennumm vun ë. a. follgende Persounen:
Larry Page
De Larry Page, gebuer de 26. Mäerz 1973 zu Ann Arbor, Michigan als Lawrence Edward Page, ass en US-amerikaneschen Informatiker an Entreprener.
Le récif de corail
Ëm wat geet et am Film?
Den Trott (Jean Gabin) an d'Lilian (Michèle Morgan) sinn op der Flucht virun der Police a versichen eng Koralleninsel z'erreechen...
Larry Page
Zesumme mam Sergey Brin huet hien d'Sichmaschinn Google entwéckelt. De Prototyp gouf de 7. September 1998 gestart. Doriwwer eraus ass en CMO an CEO vun der kalifornescher Entreprise Google Inc. Am Mäerz 2012 huet d'Wirtschaftsmagazin Forbes säi Verméigen op 20,3 Milliarden Dollar geschat.
Op der University of Michigan krut en de Bachelor an den Ingenieurwëssenschaften an duerno op der Stanford University de Master an der Informatik. Hien ass den Erfinder vu PageRank, der Grondlag vum Google-Sichalgorithmus.
Sherlock Holmes and the Leading Lady
Sherlock Holmes and the Leading Lady ass e Film vum Peter Sasdy aus dem Joer 1991. Verschidden Zeene vum Film sinn am Schlass zu Aansebuerg, an der Buerg zu Veianen, zu Iechternach an zu Esch-Uelzecht gedréint ginn.
Ëm wat geet et am Film?
De Film spillt am Joer 1910 an diplomatesche Kreesser. De Sherlock Holmes ass op der Sich no Pläng vun engem revolutionären Zünder deen en Ingenieur an Éisträch geklaut krut.
Schëld E, 21db
D' ass en Hiwäisschëld aus dem Lëtzebuerger Code de la route dat de Chaufferen d'Nummer vun der Nationalstrooss ugëtt.
Originaltext aus dem Code de la route:
''23. Identification - Les signaux E, 21d, E, 21da, E, 21db et E, 21 dc indiquent aux conducteurs les numéros des autoroutes, des routes européennes, des routes nationales et des chemins repris. Le signal E, 21db est employé pour indiquer une route nationale''.
Bud Luckey
De William Everett "Bud" Luckey, gebuer den 28. Juli 1934 zu Billings am Bundesstaat Montana a gestuerwen de 24. Februar 2018, war en US-amerikanesche Synchronspriecher an Trickfilmzeechner.
Jean Tissier
De Jean Tissier, gebuer den 1. Abrëll 1896 zu Paräis a gestuerwen den 31. Mäerz 1973 zu Granville, war e franséische Schauspiller.
Vun 1927 bis 1972 huet hien a méi wéi 200 Filmer matgespillt.
De Jean Tissier huet och an dem erotesche Krimi Massacre pour une orgie matgespillt deen als lëtzebuergesch Produktioun gelaf ass, fir Problemer mat der franséischer Filmzensur z'ëmgoen. De Film ass trotzdeem a Frankräich verbuede ginn, ass awer zu Lëtzebuerg am Kino gewise ginn.
Romancing the Stone
Romancing the Stone ass en US-amerikanesche Film vum Robert Zemeckis aus dem Joer 1984.
Ëm wat geet et am Film?
D'Joan Wilder, eng Romanschrëftstellerin an den Jack Colton, en Aventurier versichen zesummen e wäertvollen Diamant ze fannen…
Kapell Héiweng
Si steet nieft der Schoul laanscht d'Haaptstrooss (rue de Garnich), den CR101.
Zur fréierer Par Garnech hunn och nach d'Parkierch vu Garnech an d'Kapell vun Duelem gehéiert.
Geschicht
Déi éischt Kapell ass am Joer 1833 gebaut ginn. Den Devis vum Bau war op 2.866 Frang berechent ginn, de Bau huet effektiv awer nëmmen 2.200 Frang kascht well d'Awunner vum Duerf d'Handlaangeraarbechte selwer gemaach, a sech ofgewiesselt hunn, fir de Bauaarbechter de Kascht ze ginn. Déi aktuell Kapell gouf 1950 gebaut.
A senger Sëtzung vum 22. Abrëll 2020 huet de Garnecher Gemengerot eestëmmeg beschloss, d'Kapell entweien ze loossen, nodeems e schonn a senger Sëtzung vum 12. Februar 2020 och eestëmmeg entscheet hat, esou en Optrag auszespriechen.
Mollau
Mollau ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Mongenast
Mongenast ass de Familljennumm vun ë. a. follgende Persounen:
Ley (Basketballspiller)
1951 war de Ley am Kader vun der lëtzebuergescher Härebasketballnationalekipp, an huet eemol fir d'Nationalekipp gespillt.
Harlem (Homonymie)
De Floss Harlem zu Harlem.
De Séi Harlem am Central Park, New York City.
Josy Kirchens
De Josy Kirchens oder Joseph Kirchens, gebuer den 22. Februar 1943, ass e fréiere lëtzebuergesche Foussballspiller an -trainer.
Tëscht dem 29. September 1965 am 26. Abrëll 1972 huet de Josy Kirchens an 31 Matcher 3 Goler fir déi lëtzebuergesch Foussballnationalekipp geschoss.
Vun 1961 bis 1976 huet hie fir d'Aris Bouneweg gespillt.
An der Saison 1976/77 war hien Trainer beim Avenir Beggen.
Am Joer 1985 war de Josy Kirchens wärend 2 Méint Interimstrainer vun der lëtzebuergescher Foussballnationalekipp.
Bei
Bei ass de Familljennumm vun ë. a. follgende Persounen ...
Georg Büchner
De Karl Georg Büchner, gebuer de 17. Oktober 1813 zu Goddelau, am Groussherzogtum Hessen, a gestuerwen den 19. Februar 1837 zu Zürich, war en däitsche Schrëftsteller, Medezinner, Naturwëssenschaftler a Revolutionär.
Hie gëllt als ee vun de bedeitendste Schrëftsteller vum Vormärz, an dat, obwuel e scho mat 23 Joer gestuerwen ass a just e puer Wierker publiziéere konnt.
De Georg Büchner war de Jong vun engem Dokter, an huet Medezin studéiert. Fir d'éischt, vun 1831 bis 1833, zu Stroossbuerg, wou hien och d'politescht Klima vun der Juli-Revolutioun materlieft a sech vun dësen Iddien inspiréiere gelooss huet. 1833 ass hien nees an Hessen zeréckgaangen, an zwar op Gießen, fir do virunzestudéieren. Hie war awer net zefridden do, den autoritäre politesche System, an d'bornéiert Léier hunn him net gefall, en hat gesondheetlech Problemer, a war flemmzeg, well e wäit ewech vu senger Frëndin vu Stroossbuerg war. Hien huet do mat aneren d'Gesellschaft für Menschenrechte gegrënnt, eng Geheimorganisatioun no franséischem Virbild, där hiert Zil et war, déi politesch Verhältnesser ëmzestierzen. En hat awer net vill Succès dermat. 1834 huet hien den Hessische Landbote heemlech publizéiert, e Fluchblat, dat mat der Paroll ''„Friede den Hütten! Krieg den Palästen!“'' d'hessesch Landbevëlkerung opgeruff huet, sech géint d'Ënnerdréckung ze revoltéieren, an an där en Zuele publizéiert huet, fir ze beweisen, wéi d'Steiersue vun de Bauere vum groussherzoglechen Haff verbëtzt géife ginn. De Büchner gouf verdächtegt, derhannert ze stoen, an ass, ier e festgeoll gouf, op Stroossbuerg geflücht. Virdrun hat hien Dantons Tod geschriwwen, am Hoffes, sou u Suen ze kommen, fir säin Exil ze finanzéieren.
Am Wanter 1835/36 huet hie weider studéiert, a seng Dissertatioun Abhandlung über das Nervensystem der Barbe ((Cyprinus Barbus, eng Fëschaart) geschriwwen. Hie gouf dopropshin an d'Gesellschaft für Naturwissenschaft zu Stroosbuerg opgeholl. Hien huet déi Thees och zu Zürich presentéiert a gouf do 1836 zum Doktor der Philosophie ernannt. Hie konnt do 1836/37 ee Semester laang Course ginn, ass awer am Februar 1837 un Typhus erkrankt an dorun den 19. Februar gestuerwen.
Wierker
No sengem Doud huet de Fritz Bergemann Sämtliche Werke und Briefe erausginn. Tëscht 2000 an 2012 koum, an 10 Bänn, d'Historisch-kritische Ausgabe der Sämtlichen Werke und Schriften Georg Büchners zu Marburg eraus.
De Georg-Büchner Präis, e bedeitende Literaturpräis am däitschsproochege Raum, ass no him genannt ginn.
Raymond Gérôme
De Raymond Gérôme, gebuer als Raymond De Backer de 17. Mee 1920 zu Koekelberg a gestuerwen den 3. Februar 2002 zu Les Lilas, war e belsche Schauspiller an Theaterregisseur.
De Raymond Gérôme huet op der Université libre vu Bréissel studéiert. Hien huet seng Theatercarrière am Joer 1941 ugefaangen.
Hien huet 1954 d'Belsch vir Paräis verlooss. Hei huet hien da seng Carrière am Theater an och am Kino poursuivéiert. Vun 1960 u war hien och reegelméisseg als Schauspiller op der Televisioun ze gesinn.
NGC 71
Den NGC 71 (aner Bezeechnungen: PGC 1197, UGC 173, MCG 5-1-68, ZWG 499.107, ARP 113 an VV 166c) ass eng elliptesch Galaxis am Stärebild Andromeda.
Den NGC 71 gouf de 7. Oktober 1855 vum ireschen Astronoom William Parsons entdeckt.
Haskell (Programméiersprooch)
Haskell ass eng reng funktional Programméiersprooch, benannt nom US-amerikanesche Mathematiker Haskell Brooks Curry, deem seng Aarbechten iwwer Mathematesch Logik eng vun de Grondlage vun de funktionale Programméiersprooche sinn. Haskell baséiert op dem Lambda-Kalkulus, dohier gëtt och de griichesche Buschtaf Lambda als Logo benotzt. Déi wichtegst Implementéierunge sinn de Glasgow Haskell Compiler (GHC) an Hugs, een Haskell-Interpreter.
Programmbeispill
De follgende Quelltext ass e Beispill fir en Hello-World-Programm an Haskell:
Baden
Mat Baden ka gemengt sinn:
Schëld E, 21dc
D' ass en Hiwäisschëld aus dem Lëtzebuerger Code de la route dat de Chaufferen d'Nummer vum Chemins repris ugëtt.
Wann dëst Schëld op engem Virweeweiser oder engem Weeweiser drop ass, deen déi selwecht Faarf huet, da kritt d' e schwaarze Bord.
Originaltext aus dem Code de la route:
''23. Identification - Les signaux E, 21d, E, 21da, E, 21db et E, 21 dc indiquent aux conducteurs les numéros des autoroutes, des routes européennes, des routes nationales et des chemins repris. Le signal E, 21dc est employé pour indiquer un chemin repris. Lorsque ce signal est reproduit sur un signal de présignalisation directionnelle ou de direction de localité de même couleur, ils est entouré d'un lisré de couleur noire''.
Rabosée (Homonymie)
Mat Rabosée kënne follgend Uertschafte gemengt sinn:
Marco Battistella
De Marco Battistella, gebuer den 12. Oktober 1986 zu Esch-Uelzecht, ass e lëtzebuergeschen Touningenieur a Museksproduzent, dee sech op Opname vu Concerten, CD-Produktiounen a Live-Iwwerdroungen am klassesche Beräich, am Jazz an am Blues spezialiséiert huet.
Formatioun
Als Jong vun engem Orchesterdirigent ass de Marco Battistella fréi mat klassescher Musek a Kontakt komm. Mat véier Joer huet hie Coursen am Violoncello kritt. De Battistella ass dunn am Conservatoire vun der Stad Lëtzebuerg ugeholl ginn an huet do seng musikalesch Ausbildung kritt. D'Schwéierpunkte louchen dobäi an der Musekstheorie, Saxophon, Kierchenuergel, Gesang, Gregorianesch Gesäng, Chouer a méi spéit och Operegesang. Nom Ofschloss am Conservatoire ass hien dunn op Wien gewiesselt fir seng Ausbildung weiderzeféieren.
Musikalesch Carrière
No senger Schoulausbildung zu Wien huet de Battistella mat der Produktioun vu klassescher Musek a vun Jazz & Blues ugefaange mat de Schwéierpunkten op Livesendungen, Opname vu Concerten a Produktioun vun CDen a Museksvideoen.
Nieft senger fräiberufflecher Aarbecht als Produzent an Touningenieur schafft de Marco Battistella am Tounstudio Edlmair & Lenz OG zu Wien, wou hie virun allem fir Kënschtler aus Däitschland, Frankräich, Éisträich an Norwege schafft.
Als Professer bilt hien zënter 2012 am Bundesoberstufenrealgymnasium für Musik und Kunst Hegelgasse Schüler am Beräich Musek an Audiovisioun aus. Donieft ass de Battistella Dozent um SAE Institut zu Wien, wou hie Virliesungen an de Fachberäicher Stereophonie, Musekstheorie a Psychologie am Opnamraum hält.
Zënter 2008 ass de Marco Battistella Member vum Wiener Singverein.
Donieft ass hien zënter 2011 Member vun der Audio Engineering Society(AES), zënter 2015 Member am P&E Wing vun der National Academy of Recording Arts and Scienes (NARAS)a Jury-Member vun de Grammy Awards. Zanter 2017 ass hie Member beim Verband der deutschen Tonmeister.
Blog
E Blog ass eng Diskussiouns- oder Informatiounssäit um World Wide Web, déi aus kurzen Entréeë besteet, Posts genannt, an déi normalerweis chronologesch ugewise ginn, soudatt een déi rezentst als éischt gesäit. Den Numm Blog ass eng Kierzel vu "Web log" (log ass en ëffentleche Journal). D'Persoun, déi de Blog schreift, gëtt Blogger genannt.
Marco Battistella
Produktiounen
De Marco Battistella huet mat bekannten Dirigenten, Orchesteren, Chéier a Solisten zesummegeschafft, wéi Valery Gergiev, Eliahu Inbal, Pinchas Zukerman, Sascha Goetzel, Gustavo Gimeno, Wiener Staatsopernchor, Wiener Singverein, Signum Quartett, Wiener Comedian Harmonists, Elisabeth Leonskaja, Mischa Maisky, an de Frank Peter Zimmermann. Donieft schafft hien och mat bekannte Labelen zesummen, ënner anerem Naxos, Hänssler, Classic, Rubicon, Untitel Classica an Oehms Classics.
Blog
Bis 2009 gouf e Blog meeschtens nëmme vun enger Persoun geschriwwen, zanterhier gëtt et awer och Bloggen, un deene vill Auteuren zesummeschaffen.
Marco Battistella
Produktiounen
Déi lescht Produktioune sinn (Stand: 2020)
Saint-Michel-l'Observatoire
Saint-Michel-l'Observatoire ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Lunar Zäitskala
D'lunar Zäitskala deelt d'Entstoe vun der Uewerfläch vum Äerdmound a sechs Zäitalteren oder Perioden an, deenen hiren Ufank an Enn sech u bestëmmten Evenementer festhalen. Déi absolut Datéierunge goufe mat Hëllef vum Moundgestengs deen d'Apollo-Astronaute matbruecht hate festgehalen. Mat där Datéierung konnte mam Ziele vun der Kraterheefegkeet weider Datéierungen ofgeleet ginn.
Preimbreschen Zäitalter
A villen Héichlänner vum Mound kënne Planetologen am Ament nach net tëscht nektareschem a prenektareschem Material ënerscheeden, dofir gëtt dat Gestengs heefeg ënner der Bezeechnung "preimbresch" zesummegefaasst.
Prenektaresch Period
D'prenektaresch Period huet vun der Genesis vum Äerdmound bis zum Aschlag, bei demm d'Mare Nectaris entstanen ass, gedauert, also vu virun 4.600 bis ëm 3.920 Millioune Joer.
Nektaresch Period
D'nektaresch Period fänkt mamm Mare-Nectaris-Aschlag un an war mam Aschlag, deen d'Mare Imbrium gebilt hat zu Enn. Déi Period huet vun 3.920 bis 3.850 Millioune Joer virun haut gedauert.
Fréi-imbresch Period
D'fréi-imbresch Period fänkt mam Aschlag, duerch deen d'Mare Imbrium entstoung (viru ronn 3.850 Millioune Joer), un a war mat der Formatioun vum Mare Orientale um Enn. D'Genesis vum Mare Orientale ass net sécher datéiert. A Fro kënnt een Zäitraum vun tëscht 3.840 an 3.720 Millioune Joer virun haut.
Spéit-imbresch Period
D'spéit-imbresch Period fänkt mat der Genesis vum Mare Orientale un an endegt mat der Iwwerschwemmung vum Marebecke mat geschmolzenem Basalt viru ronn 3.150 Millioune Joer.
Moosch
Moosch ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Lunar Zäitskala
Kopernikaneschen Zäitalter
De Kopernikaneschen Zäitalter ass d'Zäit vum Entstoe vun den helle Stralekrateren, fir déi de Krater Copernicus e markant Beispill ass. D'Genesis vum Copernicus virun zirka 800 Millioune Joer definéiert awer net den Ufank vum Zäitalter. Et dauert vu viru ronn 1.100 Millioune Joer bis haut. An deem Zäitalter ass de Moundvulkanismus gréisstendeel op en Enn gaangen.
Moosch
D'Gemeng gehéiert zu den 198 Gemengen déi de Parc naturel régional des Ballons des Vosges bilden.